หุ้นไทยเด้งขึ้นแล้วกว่า 13 จุด
ดัชนีหุ้นไทยเช้านี้เด้งขึ้นแล้วกว่า 13&nbsp; จุด sentiment ยังดี แม้การเมือง-ราคาน้ำมัน กดดัน
20 เม.ย. 2553

ดัชนีหุ้นไทยเช้านี้เด้งขึ้นแล้วกว่า 13  จุด sentiment ยังดี แม้การเมือง-ราคาน้ำมัน กดดัน
ตลาดหุ้นไทยเช้าวันนี้บวกไปแล้วกว่า 11 จุด แม้ว่าปัจจัยสถานการณ์การเมืองและราคาน้ำมันปรับลดลงยังกดดันตลาดอยู่ โดยโบรกฯ ระบุ sentiment ด้านอื่นยังดี ทั้งการที่ต่างชาติกลับเข้ามาซื้อสุทธิเมื่อวานนี้ รวมทั้งดัชนีหุ้นดาวโจนส์และตลาดหุ้นเอเชียบวกขึ้นมาถ้วนหน้า ทำให้ตลาดปรับตัวขึ้นมาได้
เมื่อเวลา 10.02 น.ดัชนี SET มาอยู่ที่ 737.74 จุด เพิ่มขึ้น 11.45 จุด (+1.58%)   
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นไทยเช้านี้อยู่ในทิศทางที่ดีปรับตัวขึ้นมากนั้นเป็นเรื่อง sentiment ที่กลับมาดีขึ้นหลังต่างชาติกลับเข้ามาซื้อสุทธิอีกครั้ง และตลาดหุ้นต่างประเทศในแถบเอเชียเปิดเช้านี้ต่างปรับตัวเป็นบวกกันถ้วนหน้า ทั้งฮ่องกง,สิงคโปร์ และญี่ปุ่น จากก่อนหน้านี้ได้รับแรงกดดันจากเรื่องโกลด์แมนแซคส์ และมาตรการคุมเข้มของจีน ซึ่งขณะนี้เริ่มคลี่คลายความกังวลลงไป
อย่างไรก็ตาม ยังต้องติดตามข่าวสารระหว่างวัน เพราะหากสถานการณ์การชุมนุมทางการเมืองมีการเคลื่อนไหวที่กดดดันตลาดก็อาจทำให้ดัชนีตลาดปรับตัวลดลงได้ มองว่าตลาดหุ้นยังมีโอกาสผันผวนอยู่ โดยช่วงสั้นให้แนวรับที่ 710-720 แนวต้าน 730-740 จุด
ล่าสุด เมื่อเวลา 10.13 น.ดัชนี SET มาอยู่ที่ 739.60 จุด เพิ่มขึ้น 13.31 จุด (+1.83%)